Канкардат і іншыя пагадненні паміж урадам і БПЦ надзяляюць БПЦ прывілеямі, якіх не маюць іншыя рэлігійныя групы. Беларуская праваслаўная царква з’яўляецца экзархатам Рускай праваслаўнай царквы і адзінай афіцыйна прызнанай праваслаўнай дэнамінацыяй у краіне. Усімі рэлігійнымі пытаннямі займаецца апарат Упаўнаважанага па справах рэлігій і нацыянальнасцяў (АУСРН) пры Савеце міністраў. Згодна з законам, рэлігійныя арганізацыі павінны прайсці рэгістрацыю ці ў АУСРН, ці ў мясцовых і абласных органах улады. Толькі тыя групы, якія налічваюць не менш як 20 сябраў, могуць зарэгістравацца ў якасці рэлігійных суполак. На працягу года АУСРН адмовіў у рэгістрацыі некаторым нетрадыцыйным рэлігійным групам, што рабіла сходы іх сябраў незаконнымі. Напрыканцы года АУСРН паведаміў пра існаванне 25 афіцыйна зарэгістраваных рэлігійных дэнамінацый, прадстаўленых 3 106 рэлігійнымі суполкамі і 158 рэлігійнымі арганізацыямі.